Keith Gardner

Keith Alvin Saint Hope Gardner (6. syyskuuta 1929 – 25. toukokuuta 2012 Livingston, New Jersey, Yhdysvallat) oli jamaikalainen yleisurheilija ja olympiamitalisti, joka kilpaili pikajuoksussa.

Gardner oli mukana Länsi-Intian liittovaltion pronssia voittaneessa 4 × 400 metrin viestijoukkueessa Rooman kesäolympialaisissa 1960. Samoissa kisoissa hän sijoittui 110 metrin aitajuoksussa viidenneksi. Melbournessa 1956 Gardner kilpaili 100 metrin juoksussa, 110 metrin aitajuoksussa ja 4 × 400 metrin viestijuoksussa. Pan-Amerikan kisoista Gardner saavutti Jamaikaa edustaen vuonna 1955 hopeaa 110 metrin aitajuoksusta ja 4 × 400 metrin viestistä.

Lähteet 
 Keith Gardner Biography and Olympic Results  Olympics at Sports-Reference.com

Viitteet 

Jamaikalaiset pikajuoksijat
Jamaikalaiset olympiamitalistit
Vuonna 1929 syntyneet
Vuonna 2012 kuolleet